उनके जीवन में तारों से बड़ा वास्ता था. बड़ी बहू का नाम तारा और बेटी का नाम भी तारा. जब तक दो ही बेटे थे तो फतेह सिंह कहते “ये दोनों मेरी आँखों के तारे हैं” जब बेटी पेट में आई तो शांति चुहल करते हुए कहतीं “अब तीसरी आँख तो नहीं है तुम्हारे, अब क्या कहोगे इसके लिए ? फतेह सिंह कहते “अब बेटी होगी तो उसका नाम ही तारा रखेंगे और बेटा हुआ तो तारा चंद. यानि वो खुद ही तारा होगा.उसके लिए मुझे किसी तीसरी आँख की ज़रुरत नहीं पड़ेगी.